V НАЦИОНАЛНО СЪСТЕЗАНИЕ 

ЗА МЛАДИ ИЗПЪЛНИТЕЛИ НА БЪЛГАРСКА МУЗИКА
ПРАВИЛА ЗА ОЦЕНЯВАНЕ
I. СЪСТАВ НА ЖУРИТО

1. Изпълненията на участниците в конкурса се оценяват и класират от жури за различните специалности.

2. Съставът на журито се определя от организаторите и включва утвърдени творци от областта на музикалното изкуство, представители на висши учебни заведения, педагози от училищата по изкуствата.
II. КРИТЕРИИ ЗА ОЦЕНЯВАНЕ

1. Художествена интерпретация на конкурсната програма – 60 т. 

2. Изпълнителска техника – 40 т. 

III. СИСТЕМА НА ОЦЕНЯВАНЕ

Максималният брой точки при оценяването за всяка специалност е 100 точки. В зависимост от показаните умения по всеки критерий могат да се получат от 0 до максималния брой точки. При пълно и вярно покриване на съдържанието на критерия се поставят максималния брой точки. При непълно покриване на съдържанието се отнемат до 50 % от максималния брой точки. При допуснати пропуски и съществени грешки се отнемат над 50% от максималния брой точки, които могат да бъдат и 0.

Всеки член на жури поставя индивидуална оценка на участниците, които прослушва . Точките от всички критерии се събират и оформят индивидуалната оценка на журиращия. Всеки член на жури попълва индивидуален протокол.  
Окончателната оценка  на участника в конкурса е средноаритметична с точност до 0,01 от индивидуалните оценки на членовете на журито.

Протокол с класирането за всяка специалност се изготвя от техническите секретари на конкурса и се публикува на сайта на конкурса: http://www.numsiburgas.com/konkursi-varban-varbanov.html
IV. НАГРАДИ
1. Наградите в конкурса се определят на основание окончателната оценка на участниците в конкурса, подредени в низходящ ред.
2. Наградите се определят по следните показатели:

95 – 100 т. – Първа награда

90 – 94,99 т. – Втора награда

85 – 89,99 т. – Трета награда

80 – 84,99 т. – Поощрение 
V.  ОБЩИ ПОЛОЖЕНИЯ

1. Индивидуалните оценки на членовете на жури и окончателните индивидуални оценки на участниците не са публични.

2. Член на жури не оценява участник в случай, че се явява негов преподавател или роднина.
3. Решенията на журито са окончателни и не подлежат на преразглеждане.

